Osmo otvoreno prvenstvo Hrvatske u enigmatici

**Osmo otvoreno prvenstvo Hrvatske u enigmatici**, takmičenje u sastavljanju zagonetaka koje upravo priređuje zagrebački enigmatski časopis Kviskoteka u sklopu serije Otvoreno prvenstvo Hrvatske u enigmatici koja je započeta 1997. godine.
 
## Prvo kolo
* Raspisano u 688. broju "Kviskoteke" (28. III. 2008); radovi se primaju do 16. IV.
* Zadatak: klasična križaljka 22 x 13 polja
* Uslovi: Bilo koja sintagma s kineskim "štihom" (npr. Kineski zid, Kineski sindrom, kineska kuhinja, kineska četvrt, kineski restoran, Velika nagrada Kine, kineski jezik, Južno kinesko more, kineski horoskop, Posljednji kineski car) ili sintagma vezana za kineske gradove (npr. pekinška patka, Dama iz Šangaja)
* Žiri: Ivo Mikić (predsjednik), Mato Glibo, Lazo Goluža, Siniša Komljenović i Robert Pauletić.

## Drugo kolo
* Raspisano u 689. broju "Kviskoteke" (4. IV. 2008); radovi se primaju do 23. IV.
* Zadatak: pjesmogram (čisti anagram od naslova /muzičke/ pjesme).
* Uslovi: Od naslova popularne pjesme, bilo najnovijeg hita ili prastarog evergrina, treba sastaviti logičnu i i efektnu premetaljku. Ocjenjuje se ljepota i duhovitost slovne postavke te njezina smislena vezanost za naslov pjesme i njezin sadržaj ili izvođača. U obzir za anagramiranje dolaze i strane pjesme, ali se anagramirati može samo originalni naslov dok postavka anagrama mora biti na hrvatskom jeziku. Prednost imaju postave u kojima nema "pomoćnih slova", to jest uzvika tipa A, E, O, EH i slično.
* Primjer: JAVNA TEZA! (Bijelo dugme: "Tajna veza"; autor: dr. Vladimir Kuterovac)
* Žiri: dr. Vladimir Kuterovac (predsjednik), Lazo Goluža, Siniša Komljenović, Mato Glibo, Ivo Mikić, Robert Pauletić i Siniša Brgles.

## Treće kolo
* Raspisano u 690. broju "Kviskoteke" (11. IV. 2008); radovi se primaju do 30. IV.
* Zadatak: zemljopisne skrivalice (Cro-skrivalice).
* Uslovi: Traži se samo jedna rečenica (ne dvije ili više njih!) s uvrštenim zemljopisnim skrivalicama. Skrivalice su u rečenici učahurena imena gradova i sela u Hrvatskoj. U rečenici ih mora biti najmanje pet, a može ih biti i više. Rečenica mora biti logična, što manje "nategnuta" te bez pogrešaka u padežu ili rodu (osim ako je namjerno tako jer je riječ o dijalektu)! Ravnopravno se ocjenjuje logičnost i duhovitost rečenice (umjetnički dojam) te tehnička izvedba.
* Primjeri :
# M**ogu li n**a**s plit**ki mozgo**vi, roviti ca**jkama i s**labi n**a štošta dru**go, s pić**em zamućena **uma g**urnuti u bolje sutra? (Ogulin, Split, Virovitica, Labin, Gospić, Umag)
# A**nin** sve**kar, lovac** na ba**be, lišće** i cvijeće bere, a p**rije ka**ve kod susjede za sreću ška**pula**r oko vrata stavlja! (Nin, Karlovac, Belišće, Rijeka, Pula)
# **Naši ce**stari **čak ove c**este održavaju iako nisu mo**gli na**suti put ni šljun**kom, i ža**o im je zbog toga, ali barem su stavili **soli n**a kolnik! (Našice, čakovec, Glina, Komiža, Solin)
* Žiri: dr. Lazo Goluža (predsjednik), dr. Vladimir Kuterovac, Siniša Komljenović, Ivo Mikić, Mato Glibo, Robert Pauletić i Siniša Brgles.

## Izvori
* "Olimpijada enigmatike!", Kviskoteka, XV, 688, 6-7 - Zagreb, 28. III. 2008.
* Sastavi PJESMOGRAM, anagram od naslova neke lijepe pjesme... ... i ne zaboravi stihove!", "Kviskoteka", XV, 689, 4-5 - Zagreb, 4. IV. 2008.
* "*Priče iz Hrvatske!"*, "Kviskoteka", XV, 690, 4-5 - Zagreb, 11. IV. 2008.